Diari Oficial de la Generalitat Valenciana


Sumari del DOGV 5433, del 22-01-2007 (2007/750)

ACORD de 19 de gener de 2007, del Consell, pel qual s'aprova l'Acord adoptat en la Mesa General de Negociació de 12 de gener de 2007, sobre incorporació del complement específic a les pagues extraordinàries dels empleats públics per al període 2007-2009.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5433

Data del DOGV
:   22-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/750


Data del document
:   19-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * funcionari
    * remuneració del treball
    * prima salarial
    * concurs administratiu

El Consell, en la reunió del dia 19 de gener de 2007, va adoptar l'acord següent:
En els últims anys, el Consell ha realitzat un esforç continuat per a adaptar els seus serveis a les demandes de la societat, sent el servidor públic un dels puntals principals sobre el qual ha recaigut l'esforç de dur-ho a terme. Per això, l'administració de la Generalitat va establir una sèrie de mesures de caràcter retributiu, que es van recollir en l'Acord subscrit en data 25 d'octubre de 2005 pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006. Aquest, en el seu últim apartat, preveia la possibilitat d'una futura negociació, que podria iniciar-se el 2007, respecte a la incorporació del complement específic en l'import de les pagues extraordinàries. Fruit d'aquesta negociació ha sigut l'Acord adoptat en la Mesa General de Negociació de 12 de gener de 2007, amb el següent tenor literal:
"Acord de la Mesa General de Negociació sobre incorporació del complement específic a les pagues extraordinàries dels empleats públics per al període 2007-2009.
L'administració i les organitzacions sindicals presents en la Mesa General de Negociació de la Generalitat acorden la següent mesura relativa a la incorporació del complement específic a les pagues extraordinàries per al període 2007/2009:
S'estableix l'objectiu d'incloure en les pagues extraordinàries el 100% del complement específic de forma progressiva durant els exercicis 2007 al 2009. Per a això, addicionalment a l'increment retributiu que es determine amb caràcter general en les corresponents lleis de pressupostos de l'esmentat període, es destinarà un percentatge de l'1% de la massa salarial en cada un d'aquests exercicis a l'increment del complement específic, de manera que les pagues extraordinàries de juny i desembre incloguen el 100% d'aquest complement en l'exercici 2009.
La distribució de l'1% de la massa salarial en cada exercici es durà a terme entre els diferents nivells del complement específic, mitjançant un sistema de càlcul que garantisca una implantació equilibrada i equitativa de la dita mesura. Per a l'exercici 2007, amb l'increment retributiu del 2% que estableix la Llei 11/2006, de 27 de desembre, de Pressupostos de la Generalitat per a l'exercici 2007, i l'aplicació addicional de l'1% de la massa salarial mitjançant aquest sistema de càlcul, els imports del complement específic són els que s'assenyalen en l'annex I.
Els complements específics assenyalats en l'annex I per a l'exercici 2007 es percebran en dotze pagues mensuals iguals i dues addicionals, en els mesos de juny i desembre, cada una per un import d'un terç d'una paga mensual.
Els imports assenyalats en l'annex I s'actualitzaran cada any de vigència de l'acord, tenint en compte l'increment retributiu que amb caràcter general es determine en les corresponents lleis de pressupostos, així com l'1 % de la massa salarial corresponent, i es percebran de la manera següent:
- Any 2008: dotze pagues mensuals iguals i dues addicionals, en els mesos de juny i desembre, cada una per un import de dos terços d'una paga mensual.
- Any 2009: dotze pagues mensuals iguals i dues addicionals, en els mesos de juny i desembre, cada una per un import d'una paga mensual."
Per tot això, i a proposta del conseller de Justícia, Interior y Administracions Publiques, el Consell
ACORDA
Aprovar l'Acord adoptat en la Mesa General de Negociació de 12 de gener de 2007, sobre incorporació del complement específic a les pagues extraordinàries dels empleats públics per al període 2007-2009.
El present acord es publicarà en el Diari Oficial de la Comunitat Valenciana.
València, 19 de gener de 2007
El vicepresident i secretari del Consell,
VÍCTOR CAMPOS GUINOT